ایس ڈی برمن

**سچن دیو برمن** (1 اکتوبر 1906ء – 31 اکتوبر 1975ء)ایک بھارتی موسیقی ہدایت کار اور گلوکار تھے۔ ان کا تعلق تریپورا شاہی خاندان سے تھا۔ انھوں نے اپنے کیریئر کی شروعات سنہ 1937ء میں بنگالی فلموں سے کی۔ بعد میں انھوں نے ہندی فلموں کے لیے گانے لکھے اور وہ بالی ووڈ کے کامیاب فلم موسیقی کمپوزروں میں سے ایک بن گئے۔

## ابتدائی زندگی

مشہور موسیقار۔ موسیقی کی سمجھ بوجھ رکھنے والے ایک گھرانے میں جنم لینے والے
برمن دا بنگال کے ایک چھوٹے سے گاؤں میں پیدا ہوئے۔ برمن دا کے والد نودیپ چندر دیو برمن بذات خود ستار نواز تھے اور دھروپد گلوکار بھی۔ انھوں نے ہی برمن دا کو ابتدائی تعلیم دی تھی۔ پھر استاد بادل خان نے برمن دا کے فن کو نکھارا۔

## موسیقی سے لگاؤ
موسیقی برمن دا کے رگ و پے میں سمائی تھی اور انھوں نے اسے ہی اپنا کریئر بنانے کا فیصلہ کیا۔ کلکتہ ریڈیو پرانہوں نے بنگالی اور لوک گیت گانا شروع کیے لیکن یہ تو ان کی منزل نہیں تھی۔ وہ موسیقی کی دنیا میں اپنا مقام بنانا چاہتے تھے۔ اس وقت بمبئی ایسے فنکاروں کی جنت کہلاتا تھا اس لیے وہ 1944 میں بمبئی چلے آئے۔

## پہلی فلم
اپنی پہلی فلم ’یہودی کی لڑکی‘ میں انھوں نے پہلا گیت گایا لیکن وہ گیت پسند نہیں کیا گیا اس لیے اسے فلم سے نکال کر ان کی جگہ پہاڑی سانیال سے وہ گیت گوایا گیا۔ لیکن برمن دا مایوس نہیں ہوئے پھر انھیں ایک بنگالی فلم ملی اور اس کے بعد راستے کھلتے چلے گئے۔

## موسیقار

یہاں پہلے انھوں نے چھوٹی فلموں میں میوزک دیا لیکن انھیں تب فلم ' دو بھائی ' ملی جس میں انھوں نے گیتا دت کی آواز میں ایک گیت ریکارڈ کیا 'میرا سندر سپنا ٹوٹ گیا'۔ اس گیت نے بہت شہرت حاصل کی اور دنیا نے برمن دا کی صلاحیت کو پہچانا۔

برمن دا کی موسیقی کی وجہ سے کئی فلمیں کامیاب ہوئیں اور کئیٰ فنکار بلندیوں پر پہنچے۔ ان میں کشور کمار کا نام سر فہرست ہے اس کے بعد مجروح سلطان پوری کے نغمے جنھیں برمن دا کے سر اور تال ملتے ہی مقبولیت حاصل ہوئی۔ اس ٹیم نے کافی فلموں میں اپنے دور کے سپر ہٹ نغمے دئے۔

## کامیابیاں

پھر ایک کے بعد ایک انھیں فلمیں ملتی گئیں۔ شمشماد بیگم، گیتا دت، منا ڈے، محمد رفیع، لتا منگیشکر، آشا بھوسلے، کشور کمار کے ساتھ انھوں نے کئی یادگار گیت بنائے۔ کاغذ کے پھول کا وہ گیت ' وقت نے کیا کیا حسین ستم' یا پھر پیاسا کا 'جنھیں ناز ہے ہند پر وہ کہاں ہے ' ایسے نغمے ہیں جنھیں شاید دنیا کبھی بھلا نہیں پائے۔ آج بھی پرانے نغموں کا انتخاب کرتے وقت لوگ ان گیتوں کو نہیں بھولتے۔

## ناراضی

1950 میں ایک دور ایسا بھی آیا جب برمن دا بالی وڈ کی دنیا کی سیاست سے ناراض ہو کر کلکتہ جانے لگے لیکن کچھ ہمدردوں نے انھیں جانے نہیں دیا جس کا نتیجہ تھا کہ اس کے بعد کئی ہٹ فلمیں بنیں اور ان کے نغمے ایسے تھے جن کے بغیر موسیقی کی تاریخ ادھوری رہے گی۔ ان میں فلم ٹیکسی ڈرائیور، پیئینگ گیسٹ، نو دو گیارہ، کالا پانی، منیم جی، بمبئی کا بابو، بازی، امر پریم، بندنی، دیوداس، پیاسا، کاغذ کے پھول شامل ہیں۔

## دیو آنند

دیو آنند کے ساتھ ان کی جوڑی کافی کامیاب تھی۔ دیو آنند اپنی ہوم پروڈکشن نوکیتن میں فلمیں بناتے تھے اور برمن دا ہی ان کی فلموں میں موسیقی دیتے تھے۔ بمبئی کا بابو، تین دیویاں، تیرے گھر کے سامنے، گائیڈ، جیول تھیف۔

## حساس شخصیت

فنکاروں کے بارے میں کہا جاتا ہے کہ وہ زود رنج اور بہت حساس ہوتے ہیں۔ برمن دا میں یہ 'خوبیاں ' بدرجہ اتم تھیں۔ بمبئی چھوڑ کر جانے کا خیال دل سے نکالا تو ایک روز لتا منگیشکر سے ناراضی ہوئی۔ بس کیا تھا ان سے گانا گوانے کی بجائے آشا بھوسلے کو موقع دیا۔ اگر یہ کہا جائے تو غلط نہیں ہوگا کہ آشا جی کی آواز سجانے سنوارنے اور نکھارنے میں برمن دا اور او پی نیر کا بہت بڑا ہاتھ تھا۔ لیکن پھر فلم چھوٹے نواب میں ان کے درمیان صلح ہو گئی اور دونوں نے ایک ساتھ کام کرنا شروع کر دیا۔

## تراشیدہ ہیرے

برمن دا کی موسیقی کی وجہ سے کئی فلمیں کامیاب ہوئیں اور کئیٰ فنکار بلندیوں پر پہنچے۔ ان میں کشور کمار کا نام سر فہرست ہے اس کے بعد مجروح سلطانپوری کے نغمے جنھیں برمن دا کے سر اور تال ملتے ہی مقبولیت حاصل ہوئی۔ اس ٹیم نے کافی فلموں میں اپنے دور کے سپر ہٹ نغمے دئے۔

1970 کی دہائی میں فلم چپکے چپکے، ملی، شرمیلی، ابھیمان کے نغمے بھی برمن دا نے ہی دیے۔ اس دوران ان کے ہونہار بیٹے راہول دیو برمن نے بھی ان کے ساتھ کام کرنا شروع کر دیا تھا۔ فلم آرادھنا میں دونوں نے مل کر کام کیا تھا۔

## آواز

برمن دا کو قدرت نے ایک اور حسین تحفہ دیا تھا اور وہ تھی ان کی دل میں اتر جانے والی آواز۔ انھوں نے کئی فلموں میں اپنی آواز کا جادو جگایا اور جو بھی گیت گائے وہ یاد گار گیت بنے۔

بندنی کا وہ گیت ' سن میرے بندھو رے، سن میرے متوا‘ اور آرادھنا کا گیت 'سپھل ہو گی تیری آرادھنا '۔ برمن دا کی آواز میں جھرنے کے بہاؤ کا تیز شور اور پہاڑوں سی اٹھان تھی۔ آواز دل کو چھو جاتی تھی۔ برمن دا کی گائیکی کی ایک خصوصیت یہ تھی کہ انھوں نے بنگالی لوک گیتوں کے انداز کو اپنایا تھا اور اس کی سادگی کی وجہ سے گیت مقبول ہوئے۔

## حوالہ جات

زمرہ:1906ء کی پیدائشیں
زمرہ:1975ء کی وفیات
زمرہ:بالی وڈ پس پردہ گلوکار
زمرہ:بالی وڈ موسیقار
زمرہ:بنگال کی موسیقی
زمرہ:بنگالی زبان کے گلوکار
زمرہ:بنگالی شخصیات
زمرہ:بنگالی گلوکار
زمرہ:بنگالی موسیقار
زمرہ:بیسویں صدی کے مرد گلوکار
زمرہ:بیسویں صدی کے ہندوستانی گلوکار
زمرہ:بھارتی مرد فلمی گلوکار
زمرہ:بھارتی مرد گلوکار
زمرہ:بھارتی مرد لوک گلوکار
زمرہ:سنگیت ناٹک اکیڈمی ایوارڈ وصول کردہ شخصیات
زمرہ:ضلع کومیلا کی شخصیات
زمرہ:فلم فیئر فاتحین
زمرہ:فنون میں پدم شری وصول کنندگان
زمرہ:کامنز زمرہ جس کا ربط ویکی ڈیٹا پر ہے
زمرہ:کولکاتا کے موسیقار
زمرہ:کلکتہ یونیورسٹی کے فضلا
زمرہ:کولکاتا کی شخصیات
زمرہ:کومیلا ضلع
زمرہ:کومیلا کی شخصیات
زمرہ:مغربی بنگال کی شخصیات
زمرہ:ہندوستانی گلوکار
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے بھارتی مرد گلوکار
زمرہ:ممبئی کےموسیقار
زمرہ:تری پوری پس پردہ گلوکار
زمرہ:1 اکتوبر کی پیدائشیں
زمرہ:ممبئی میں وفات پانے والی شخصیات
زمرہ:بھارتی گلوکار-نغمہ نگار
زمرہ:بھارتی نغمہ ساز
زمرہ:قومی فلم اعزاز (بھارت) فاتحین
زمرہ:بھارتی شخصیات